b'\n_START_ARTICLE_\nBeli klobuki\n_START_PARAGRAPH_\nIzraz beli klobuki oziroma beli hekerji (angl. white hat hackers) ozna\xc4\x8duje eti\xc4\x8dne hekerje. To so strokovnjaki za informacijsko oz. omre\xc5\xbeno varnost, ki s pomo\xc4\x8djo vdorov in razli\xc4\x8dnih tehnik napadov, posku\xc5\xa1ajo odkriti pomankljivosti v varnosti informacijskih sistemov podjetij. Njihov namen ni samo vdor v sistem, ampak predvsem, da se z varnostnim pregledom naredi temeljita analiza informacijskega sistema. Namen je preizkusiti, nadgraditi in zagotoviti varnost informacijskih sistemov podjetij. Nasprotje so \xc4\x8drni klobuki oz. \xc4\x8drni hekerji, ki so \xc5\xa1kodljivi hekerji. Izraza prihajata iz starih western filmov, kjer dobri kavboji nosijo bele klobuke, slabi kavboji pa \xc4\x8drne klobuke. Medtem ko beli klobuki izvajajo napade z dobrimi nameni in z dovoljenjem, ter \xc4\x8drni klobuki z namenom narediti \xc5\xa1kodo, obstaja \xc5\xa1e tretja vrsta hekerjev imenovanih sivi klobuki. To so hekerji, ki vdirajo v sisteme z dobrimi nameni, vendar za to nimajo dovoljenja.'